open-index/open-wikipedia-markdown huggingface dataset:
British Board of Film Classification

**British Board of Film Classification** (**BBFC**) er en uavhengig ikke-statlig organisasjon som blir finansiert av den britiske filmindustrien og er ansvarlig for den nasjonale klassifiseringen av filmer i Storbritannia. Organisasjonen kan sammenlignes med det norske Medietilsynet og har et lovpålagt krav om å klassifisere videoer, DVD-er og videospill.

Videospill med bestemte temaer eller innhold (som for eksempel Grand Theft Auto-serien) må også sendes til BBFC å få en juridisk bindende vurdering. En slik vurdering skal gis på alle spill og filmer som inkluderer mye vold eller som oppfordrer til kriminell aktivitet vil gå fra BBFC til Video Standards Council. Andre videospill kan sendes inn ved utgiveren skjønn. Alle filmer og videospill som blir vurdert av BBFC mottar et sertifikat, sammen med råd til forbrukeren som gir detaljer som filmens referanser til sex, vold og grovt språk. Hvis et slikt sertifikat fastsetter at en film eller videospill bare er egnet for personer over en viss alder, kan kun de som over denne alderen kjøpe dette videospillet eller filmen. Å selge en film eller videospill med et alders-sertifikat til en person under denne alderen er ulovlig.

I perioden før og under den andre verdenskrig, var det en omfattende, men uoffisielt system av politisk sensur som ble iverksatt av BBFC etter anmodning fra britiske myndigheter. Kino var et kulturelt mektig masse-medium som lett kunne brukes til åpenlys propaganda etter myndighetenes ønske. Dette var ikke uvanlig i land som Sovjetunionen og i det nasjonalsosialistiske Tyskland. Den BBFC har også vurdert flere videospill. Normalt er disse er unntatt fra klassifisering, med mindre de skildrer menneskelig seksuell aktivitet, menneskelige kjønnsorganer eller grove voldshandlinger, i hvilket tilfelle forlagene er lovpålagt å sende spillet for å motta en klassifisering fra BBFC. En utgiver kan velge å sende inn et videospill for en klassifikasjon selv om de ikke er forpliktet til det.

I 2009 ble den japanske skrekkfilmen Grotesque nektet klassifisering av BBFC, noe som gjør den ulovlig å selge eller levere i Storbritannia. Ingmar Bergmans film *Smiles of a Summer Night* ble redigert for å fjerne det BBFC kalte utilslørt seksuelt eller provoserende språk. BBFC sin holdning ble gradvis mer liberal på 1960-tallet, og organisasjonen konsentrerte seg om å sensurere filmer som inneholdt grafisk sex og vold. Men dette forårsaket kontrovers på 1970-tallet da en rekke filmer som var populære i andre land, f.eks. The Texas Chain Saw Massacre, Straw Dogs og A Clockwork Orange ble utgitt i en usensurert versjon. Den 6. juni 2011, nektet BBFC å gi en klassifisering for skrekkfilmen The Human Centipede II – Full Sequence. Den forrige filmen i serien ble utgitt i en usensurert versjon med 18-års aldersgrense.

## Referanser


## Eksterne lenker
*
ISO 3166-2:GS

**ISO 3166-2:GS** er Sør-Georgia og Sør-Sandwichøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Sør-Georgia og Sør-Sandwichøyene. Området har ingen definerte underinndelinger.

Sør-Georgia og Sør-Sandwichøyenes ISO 3166-1 alfa-2-kode er .

## Eksterne lenker
* Arrondissements of Guadeloupe, Statoids.com
ISO 3166-2:GT

**ISO 3166-2:GT** er Guatemalas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Guatemala er det definert koder for 22 departementer.

Hver kode består av to deler, atskilt av en bindestrek. Første del er , ISO 3166-1 alfa-2-koden for Guatemala. Andre del er to bokstaver.

## Nåværende koder

## Endringer
Følgende endringer i Guatemalas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Guatemalas departementer

## Eksterne lenker
* Departments of Guatemala, Statoids.com
Prestrud

**Prestrud** er en liten bydel og Grunnkretser i Hamar kommune på Hamars vestkant, omringet av boligbebyggelse.

## Bygg og institusjoner tilknyttet Prestrud
* Prestrud skole
* Prestrudhallen
* Prestrud barnehage
* Prestrudbana hjemmebanen til 4.-divisjonslaget Storhamar Fotball.
* Norsk Tipping

## Eksterne lenker
* Storhamar på lokalhistoriewiki.no
* Delområder og grunnkretser, 2006 fra Statistisk sentralbyrå
MUL.APIN

**MUL.APIN** er den konvensjonelle tittelen gitt til et babylonsk kompendium som omhandler mange ulike aspekter av babylonsk astrologi.

Den er i tradisjon til tidligere stjernekataloger, men representerer en utvidet versjon basert på mer presise observasjoner, trolig samlet rundt år 1000 f.Kr. Teksten lister navnene på 66 stjerner og konstellasjoner og gir videre en rekke indikasjoner, slik som oppstigning, stilling og kulminasjonsdatoer, som bidrar til å kartlegge den grunnleggende strukturen i det babylonske stjernekartet.

Kataloger er en direkte forgjenger til den klassiske nybabylonske dyrekretsen da den ble utviklet på 600-tallet f.Kr., som igjen var mottatt av Evdoksos fra Knidos på 300-tallet f.Kr. og som ga opphav til hellenistisk astrologi.

## Referanser


## Eksterne lenker
* Forklaring av MUL.APIN-tabeller av Gary D. Thompson
* Stjerneliste fra Mul.Apin og deres beliggenhet av Gavin White
ISO 3166-2:US

**ISO 3166-2:US** er USAs del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For USA er det definert koder for følgende underinndelinger:
* 50 delstater
* 1 distrikt (District of Columbia)
* 6 avhengige områder

Hver kode består av to deler, atskilt av en bindestrek. Første del er , ISO 3166-1 alfa-2-koden for USA. Andre del er to bokstaver.

## Nåværende koder

## Inndelinger inkludert i ISO 3166-1
De avhengige områdene har også sine egne koder i ISO 3166-1, i tillegg til å være definert i ISO 3166-2:US.

## Se også
* USAs delstater

## Eksterne lenker
* States of the United States, Statoids.com
Beredskapslovene

**Beredskapslovene** er fem lover i Norge som ble foreslått av Einar Gerhardsens andre regjering 25. august 1950, vedtatt av Stortinget og sanksjonert 15. desember 1950. De omfatter følgende lover:

# Midlertidig lov om særlige rådgjerder under krig, krigsfare og lignende forhold (Se beredskapsloven.)
# Lov om endring av lov om kontroll med post- og telegrafforsendelser 24. juni 1915
# Lov om endringer i straffelovens kap. 8 og 9 m.v.
# Lov om forbod mot samkvem med personar som har tilhald på fiendeområde o. a.
# Lov om fiendegods

Bakgrunnen for lovene var dels erfaringene fra forrige krig og ønsket om at Stortinget skulle regulere på forhånd hvilke fullmakter regjeringen ville ha i en ny krigssituasjon, og dels at den kalde krigen gjorde at man anså det som mulig at det kunne bli krig med Sovjetunionen. Lovene var derfor i praksis først og fremst rettet mot kommunister. Aftenposten uttrykte det på denne måten:

:«Det er kommunistenes forakt for de grunnleggende menneskerettighetene som har gjort spørsmålet om beredskapslovene aktuelt. Hvis kommunistene hadde anerkjent det frie ord og rettsstatens forutsetninger, hadde verden i dag vært en annen og regjeringen Gerhardsen ville sikkert ikke kommet i tanker om å foreslå noen beredskapslov»

Tilsvarende lover ble på samme tid vedtatt av en rekke andre vesteuropeiske land og USA. Den amerikanske Kongressen vedtok f.eks. lovene om uamerikansk virksomhet omtrent samtidig. Ifølge PaxLeksikon er det «grunn til å anta at beredskapslovene var ledd i en NATO-plan for å møte en krise i forholdet til Sovjet og hindre venstreaktivitet i Europa».

Lovene kommer automatisk til anvendelse i en krigssituasjon, men kan også komme til anvendelse hvis regjeringen beslutter at «krig truer» eller «rikets selvstendighet eller sikkerhet er i fare».

I dag gjelder fortsatt beredskapsloven, lov om forbod mot samkvem med fienden og fiendegodsloven, samt at en rekke lover har fått bestemmelser om hva som gjelder i tilfelle krig.

## Referanser
Liste over statsledere i 1291

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Ai Miyazato

**Ai Miyazato** (født 19. juni 1985) er en japansk profesjonell golfspiller som spiller på LPGA-touren og JLPGA-touren.

Som amatør, mens hun fortsatt gikk på gymnaset, vant hun i 2003 en turnering på den profesjonelle japanske touren, JLPGA. Hun ble snart proff, og i debutsesongen 2004 vant hun fem turneringer på JLPGA-touren. 

2005 begynte med seier i lag-turneringen Women's World Cup of Golf, sammen med Rui Kitada. Deretter ble det seks seire i Japan, før hun vant LPGAs kvalifiseringsskole på slutten av sesongen og fikk spillerett i USA i 2006. Før sesongen var over, rakk hun også å spille i en herreturnering på den japanske PGA-touren, men klarte ikke cuten. 

Den første seieren på LPGA-touren kom i 2009 da hun vant Evian Masters etter omspill mot Sophie Gustafson. I 2010 vant hun fire av de ni første turneringene på LPGA. Hun rykket også opp på førsteplass på damenes verdensranking.

## Meritter
### Seire på LPGA-touren
*2011 Evian Masters
*2010 Honda PTT LPGA Thailand, HSBC Women's Champions, Tres Marias Championship, ShopRite LPGA Classic, Safeway Classic
*2009 Evian Masters

### Seire på JLPGA-touren
*15 seire mellom 2003 og 2009

### Andre seire
*2005 Women's World Cup of Golf (med Rui Kitada)

## Eksterne lenker
* 
* 
*
Østbyen (Hamar)

**Østbyen** er en bydel på Hamars østkant, omringet av sentrumsbebyggelse, boligbebyggelse og næringsbygg. Østbyen grenser til Hamar sentrum i vest og Briskebyen i nordøst helt ned til Mjøsa. Fylkesvei 1772, Fylkesvei 187 og Fylkesvei 222 passerer gjennom Østbyen.

## Bygg og institusjoner tilknyttet Østbyen
* CC Mart’n
* Grandsenteret
* Vinmonopolet sitt utsalg på Hamar
* Scandic Hamar
* Hamar Rådhuset
* Frimurerlosjen på Hamar.

## Alle gatene i Østbyen

File:Parkgata og Ringgata på Hamar.jpg|Parkgata med Ringgata til høyre.
Fil:Brugata Hamar.jpg|Brugata skiller grensa mellom Østbyen og Briskebyen  . 
Fil:Stangevegen 12, Hamar.jpg|Stangevegen også Fylkesvei 222 er den nederste veien på Østbyen. 
Fil:Esperantogata Hamar I.jpg|Esperantogata. 
Fil:Welhavens gate Hamar.jpg|Welhavens gate. 
Fil:Wergelands gate Hamar I.jpg|Wergelands gate. 
Fil:Falsens gate (Hamar).jpg|Falsens gate 
Fil:Sverdrups gate Hamar.jpg|Sverdrups gate
Fil:Christies gate Hamar.JPG|Christies gate
Fil:Wedels gate Hamar.jpg|Wedels gate.
Fil:Frimurerlosjen Hamar.jpg|Østregate med Frimurerlosjen Hamar. Østregate ligger sentralt midt i Østbyen.
Fil:Innlandet fylkeshus (Hamar - 2021).jpg|Parkgata med fylkeshuse til Innlandet.
Fil:Anne Diesens veg Hamar.JPG|Anne Diesens veg


## Eksterne lenker
* Statistisk sentralbyrå. Tettsteder. Folkemengde og areal, etter kommune. 1. januar 2009
* Hamar kommune 
* [Gater og veger i Hamar på lokalhistoriewiki.no](https://lokalhistoriewiki.no/wiki/H%C3%A5kons_gate_(Hamar))
* Delområder og grunnkretser, 2006 fra Statistisk sentralbyrå
Ellingsrudelva

**Ellingsrudelva** er ei elv i Lørenskog kommune og i Oslo kommune. Den danner grensa mellom de to kommunene over mesteparten av sitt løp. Elva er 5,57 km lang fra Nordre Elvåga til Langvannet (17,96 km regnet fra øverste tilløp).  Den har et nedbørfelt på ca 35 km².

Elva har navn etter gården Ellingsrud. Den har utspring fra innsjøen fra Nord-Elvåga og renner derfra mot nord, og dreier gradvis mot nordøst til den ved Lørenskog stasjon brått dreier mot sørøst og inn i Lørenskog, hvor den munner ut lengst nord i Langvannet. Vassdraget har sine kilder i skogsområdene langs og sør for Elvåga. De viktigste sideelvene er Munkebekken fra Nordre Puttjern i vest, og de to småbekkene Stovnerbekken og Djupdalsbekken som kommer fra nord ved Lørenskog stasjon.

Ellingsrudelva har opp gjennom tidene vært brukt som drivkraft til industriell virksomhet av mange slag. Allerede rundt 1600 nevnes flomsager i elva, men det var først mot slutten av 1700-tallet at produksjonen ved sagbruk og møller ble av større omfang. På slutten av 1800-tallet bygde kjøpmannen Even Steen teglverk og kornmølle på Rabben ved Mølleråsen. Det ligger fremdeles rester og fundamenter etter sagbruk, teglverk og møller langs elva.

Elvåga er en av Oslos drikkevannskilder, noe som har medført at vannføringen i Ellingsrudelva nå er betydelig lavere enn før. Ved Nuggerud var Ellingsrudelva frem til midten av 1950-åra oppdemt, for derved å gjøre det enklere å kontrollere vannføringen til møller, sagbruk og tømmerfløtning. Bak demningen lå et rundt én kilometer langt vann kalt Nuggeruddammen.

## Se også
* Liste over elver i Oslo

## Referanser


## Eksterne lenker
* Om Ellingsrudelva på Oslo Elveforums nettsted
Alexander og Margido

«**Alexander og Margido**» er en revyvise som ble skrevet til UKA 1929, «Cassa Rossa». Den har også vært publisert som skillingstrykk, og synges til melodien av *[[Auld Lang Syne]]*.

## Teksten

**1.** To brødre gikk en gang til sjøs med skonnertbriggen Fido,
Alexander var den enes navn, den annens var Margido.

**2.** Og briggen kom til Frisco by efter første tørn til vanns
Alexander i en kirke gikk, Margido dro på dans.

**3.** I Zansibar bandittene en skibgutt ville henge,
Alexander reddet guttens liv Margido tok hans penge.

**4.** Og skuten Fido fikk en last og lasten var konjakk,
Alexander sto til rors så fast, Margido lå og drakk.

**5.** Så kom de på sin lange reis omsider til Torino,
Alexander skrev et brev til mor, Margido gikk på kino.

**6.** En natt gikk kokken over bord som han sto ved vaskebaljen,
Alexander øvet redningsdåd, Margido fikk medaljen.

**7.** Så ville deres gamle mor dem en Trondhjemsnål forære,
Alexander bar den på sitt bryst, Margido lot det være.

**8.** Så satte de for England seil, men skuten Fido hvelvede,
Alexander kom til himmelen, Margido kom til England.


## Kilder
*
Lillian Helle

**Lillian Jorunn Helle** er en norsk slavist og professor ved Universitetet i Bergen.

Lillian Helle studerte ved universitetet i Bergen og ble *[[cand. philol.]]* i 1981. Fra 1982 til 1984 var hun sendelektor i norsk ved statsuniversitetet i Moskva, før hun ble stipendiat ved universitetet i Bergen. I 1989 ble hun førsteamanuensis ved universitetet i Oslo. Hun ble *[[dr. philos.]]* i 1992 med en avhandling om Andrej Belyj, og samme år ble hun førsteamanuensis ved universitetet i Bergen, hvor hun har vært professor siden 1998. Hun var dessuten direktør for Det norske universitetssenter i Sankt Petersburg fra 2000 til 2005. Fra 2000 til 2003 var hun leder for Norsk slavistforbund. Helles spesialfelt er russisk litteratur.

## Eksterne lenker

* Forskerprofil ved UiB
Jan Ivar Bjørnflaten

**Jan Ivar Bjørnflaten** (født 1949) er en norsk slavist og professor ved Universitetet i Oslo (UiO).

Bjørnflaten studerte ved UiO og ble cand. mag. i slavisk språkvitenskap i 1978. Han ble dr. philos. på en avhandling om russiske dialekter i 1988 og ble samme år professor i slaviske språk ved UiO. Fra 1998 til 2000 var han bestyrer av Det norske universitetssenter i St. Petersburg, og fra 2007 til 2010 leder av Norsk slavistforbund. Bjørnflatens spesialfelt er russisk språkhistorie og sammenlignende slavisk språkvitenskap.

I 2004 mottok han medaljen «Til minne om St. Petersburgs 300-årsjubileum».

## Referanser


## Eksterne lenker
* 
* 
*  Hjemmeside ved UiO
Norsk slavistforbund

**Norsk slavistforbund** er en forening for norske slavister og baltologer, altså dem som studerer de slaviske og baltiske språkene og kulturene. Forbundet ble opprettet på et møte ved Askov folkehøjskole 28. september 1977. Den norske forbundet er medlem av Nordisk slavistforbund og sender representanter til Det internasjonale slavistforbund.

## Ledere
* 1977–1980 Geir Kjetsaa
* 1982–1987 Geir Kjetsaa
* 2000–2003 Lillian Helle
* 2004–2007 Tore Nesset
* 2007–2010 Jan Ivar Bjørnflaten
* 2010–2013 Ingunn Lunde

## Eksterne lenker
* 
*
Purple Rain

**Purple Rain** har flere betydninger:

**[[Purple Rain (film)]]*, en amerikansk film fra 1984 med Prince i hovedrollen.
***[[Purple Rain (album)]]*, et musikkalbum knyttet opp til filmen med samme navn.
****[[Purple Rain (sang)]]*, en sang fremført av Prince.

*Purple Rain Protest, benevnelsen på anti-apartheid protester som ble holdt i Cape Town i 1989.
*Purple Rain (drink), en cocktaildrink.
Baltologi

**Baltologi** eller **baltistikk** er et fagområde innenfor filologien som beskjeftiger seg med de baltiske språkene og med de baltiske folkenes historie, kultur og mytologi. Disse folkene er først og fremst latvierne og litauerne i Baltikum.

Kjente norske baltologer er blant andre Christian Schweigaard Stang og Terje Mathiassen. De norske baltologene er sammen med slavistene tilsluttet foreningen Norsk slavistforbund.
Choi Na-yeon

**Choi Na-yeon** (født 1987) er en sørkoreansk profesjonell golfspiller på LPGA-touren.

Som sytten år gammel amatør vant hun en proffturnering på den koreanske dametouren i 2004. Like etter ble hun profesjonell, og vant årlig på Korea-touren mellom 2004 og 2007. I 2007 spilte hun LPGA-tourens kvalifiseringsskole, men lyktes bare å få delvis spillerett på LPGA-touren for 2008-sesongen. Hun fikk likevel spille såpass at hun ble nummer 11 på tourens pengeliste, med ni topp-ti-plasseringer i de 27 turneringer hun spilte. 

I 2009 vant hun sine to første av i alt fire seire på LPGA-touren.

## Meritter
### Seire på LPGA-touren
* 2011 Sime Darby LPGA Malaysia
* 2010 Jamie Farr Owens Corning Classic, LPGA Hana Bank Championship
* 2009 Samsung World Championship, Hana Bank-KOLON Championship

### Seire på KLPGA-touren
* 6 seire mellom 2004 og 2010

## Referanser


## Eksterne lenker
*
Purple Rain (film)

***Purple Rain*** er et amerikansk romantisk drama- og  fra 1984 med popartisten Prince i hovedrollen. Andre sentrale roller spilles av Apollonia Kotero, Morris Day og Clarence Williams III. Regi er ved Albert Magnoli. Filmen er tett knyttet opp til albumet *[[Purple Rain (album)|Purple Rain]]* og sangen med samme navn.

Den ble i 1990 etterfulgt av den langt mindre kjente *[[Graffiti Bridge (film)|Graffiti Bridge]]*.

## Handling
Handlingen utspiller seg i Minneapolis og Prince har hovedrollen som den unge og talentfulle musikeren "The Kid", sanger i bandet "The Revolution". "The Kid" treffer sangerinnen "Apollonia" og de to innleder en problematisk romanse. Han strever iherdig med å få forholdet til Apollonia til å fungere samt å holde sammen bandet. I tillegg gjør musikeren "Morris Day", med gruppen "The Time", livet vanskelig for ham. Oppå alt dette har han også en voldelig far å streve med.

Alle personene (utenom Prince og de som spiller hans foreldre) bruker sine virkelige navn i filmen.

## Om filmen
*Purple Rain* ble en forholdsvis stor publikumssuksess og innbrakte $68 millioner i USA alene.

Produksjonskostnadene var på ca $7 millioner.

### Anmelderne
*Purple Rain* har fått 68 % på Rotten Tomatoes og 55 % på Metacritic.

*[[Aftenposten]]* gav den forholdsvis god omtale og skrev: «Isolert sett som film, er ikke Purle Rain noe mesterverk, men den er ett av flere dokumenter over hvilken gigant rocke-artisten Prince er».

### Priser
Den vant en Oscar i klassen beste filmmusikk. Den vant også en Grammy og Brit Awards for musikken. Prince ble i tillegg tildelt en Image Award i klassen beste mannlige skuespiller.

## Rollebesetning
* Prince – The Kid
* Apollonia Kotero – Apollonia
* Morris Day – Morris
* Clarence Williams III – Father
* Jerome Benton – Jerome
* Jill Jones – Jill

## Referanser


## Eksterne lenker
*
Hermann Aarflot

**Hermann Øverhaug Aarflot** (født 25. juni 1989 i Hamar) er en norsk tidligere ishockeyspiller. Han spilte fire kamper for A-laget til Storhamar Dragons, som er moderklubben. Aarflot har klubbrekorden til Storhamar 2 på flest utvisninger – 287 minutter. Han la opp som aktiv spiller i 2009.

Han er storebror til ishockeyspiller Sigmund Aarflot (1994–).

## Referanser


## Eksterne lenker
* 
* https://web.archive.org/web/20151030210631/http://home.online.no/~karbak2/G-13/spiller%20profiler/hermann.htm
Andreas Blix Henriksen

**Andreas Blix Henriksen** (født 1985 i Sandnessjøen) er en norsk skuespiller som i 2005 vant talentkonkurransen «Filmstjerne» på TV 2. Premien var hovedrollen i den norske spillefilmen *[[Kalde føtter (film)|Kalde føtter]]*.

## Referanser


## Eksterne lenker
*
Tagmemikk

**Tagmemikk** er en lingvistisk teori innen den amerikanske strukturalismen utvikla av Kenneth L. Pike i boka *Language in Relation to a Unified Theory of the Structure of Human Behavior*, 3. bind (1954–1960). Den var opprinnelig ment for å gjøre det lettere for språkforskere å utarbeide koherente beskrivelser ut fra data innhenta under feltarbeid. Tagmemikk forbindes særlig med Summer Institute of Linguistics, en organisasjon som hovedsakelig arbeider med bibeloversettelser, hvor Pike var et av de første medlemmene.

Tagmemikk gjør samme type skille som mellom fon og fonem i fonologien på høyere nivåer av den lingvistiske analysen (morfosyntaktisk og semantisk). For eksempel regnes to synonymer hvis bruk er styrt av konteksten, som ulike instanser av samme tagmem, på samme måte som to lyder som avhenger av konteksten, regnes som allofoner av samme fonem.

## Litteratur
* Cook, Walter A. 1969. *Introduction to tagmemic analysis.* Bind 3 i *Transatlantic Series in Linguistics*. New York: Holt, Rinehart og Winston.
* Longacre, Robert E. 1965. «Some fundamental insights of tagmemics». I *Language* 41, ss. 65–76
* Pike, Kenneth L. 1967. *Language in relation to a unified theory of the structure of human behavior*. Bind 32 i *Janua Linguarum, Series Maior*. Haag: Mouton.
* Pike, Kenneth L. 1982. *Linguistic concepts: An introduction to tagmemics*. Lincoln, Nebraska: University of Nebraska Press. ISBN 0-8032-3664-6.
* Trask, R. L. 1993. *A Dictionary of Grammatical Terms in Linguistics*. London / New York: Routledge. ISBN 0-415-07809-1 / ISBN 0-415-07810-5.
* Waterhouse, Viola G. 1974. *The history and development of tagmemics*. Bind 16 i *Janua Linguarum, Series Critica*. Haag: Mouton.

## Eksterne lenker
* The Tagmemics Page  (Dr. Bruce L. Edwards) 
* Tagmemics: The linguistic theory of everything  (Joe Kissell) 
* SIL – Bibliografi for tagmemikk 
* Beskrivelse av tagmemikken i form av en barnebok
Anders Emil Nedrebø

**Anders Emil Nedrebø** (født 19. august 1988) er en norsk tidligere fotballspiller. Han spilte back, men ble tidvis også benyttet mer offensivt.

Nedrebø startet å spille fotball for Helset IF, før han i en alder av 14 år gikk over til Hauger. Videre startet han på NTG og spilte fotball der, før han fikk kontrakt med Bærum. Der spilte han i tre år, før ha gikk over til Asker høsten 2010. Etter at Asker rykket ned fra Adeccoligaen 2011 ble Nedrebø den 24. november 2011 klar for HamKam etter å ha skrevet under en toårskontrakt med klubben. Nedrebø valgte å forlate Hamarkameratene ved sesongslutt 2013 for å prioritere studier. Karrieren gikk videre tilbake til Bærum, før han signerte for Vålerenga den 11. november 2015.

## Referanser
Universitetet i Bio-Bio

**Universitetet i Bio-Bio** (spansk: *Universidad del Bío-Bío*) er et offentlig universitet i byen Concepción i Chile. Det består av seks fakulteter.

## Organisering
Rektor ved universitetet er Héctor Gaete Feres.

## Fakulteter
* Det matematisk-naturvitenskapelige fakultetet
* Det utdanningsvitenskapelige fakultetet
* Ingeniørfakultetet
* Arkitekturfakultetet
* Helse- og matfakultetet
* Næringslivfakultetet

## Eksterne lenker
*  (spansk)
Sachsen-Gotha

**Hertugdømmet Sachsen-Gotha**, eller bare **Sachsen-Gotha**, var en historisk stat og et såkalt ernestinsk hertugdømme  innenfor det tysk-romerske rike i den nåværende tyske delstaten Thüringen. Det ble grunnlagt i 1640 for hertug Ernst I, og opphørte i 1680 da landet ble delt etter hans død i 1675. Området omkring byen Gotha ble arvet av hans sønn Frederick av Sachsen-Gotha-Altenburg, som også var i besittelse av Altenburg, og dermed ble hertug av Sachsen-Gotha-Altenburg.

I 1680 ble Sachsen-Gotha oppdelt i syv forskjellige hertugdømmer:

* Sachsen-Gotha-Altenburg
* Sachsen-Coburg
* Sachsen-Meiningen
* Sachsen-Römhild
* Sachsen-Eisenberg
* Sachsen-Hildburghausen
* Sachsen-Saalfeld
«Blaae Heyren» (1734)

**«Blaae Heyren»** var en lett fregatt eller *snau fregatt* ettersom fartøyet også har blitt betegnet som en snau. Den hadde ikke en bakk forut, bare en kort plattform, med et lite akterdekk for kapteinens kahytte. Det var et lite fartøy på 27 meter lengde mellom stevnene med en bestykning på 18 4-punds kanoner og en besetning på 81 mann, som kunne ha en lasteevne på 54 lester. Det var skarpt bygget som en hurtigseiler med tre master.

Etter å ha blitt levert i 1734, dro det ut på tokt til Grønland i 1736 som et avbrekk fra perioden som vaktskip på Københavns red fram til 1740. I 1740 var fregatten på kryss mellom Færøyene og Island, og tok 6 hollandske fiskefartøyer som hadde fisket uten tillatelse. 

I 1752 ble «Blaae Heyren» sendt til Marokko i forbindelse med en krise mellom den dansk-norske ekspedisjonen som var sendt dit for å megle fram en fredsavtale med den lokale herskeren, og marokkanerne som hadde tatt 300 soldater til fange som gisler. Krisen ble avsluttet uten at et skudd var løst, men for «Blaae Heyren» ble toktet til Marokko den første utenlandske reisen til fjerne kyststrøk. I 1756 ble skipet solgt til Rentekammeret etter å ha blitt tatt ut av flåtelistene. Flåten lånte skipet og sendt det til De vestindiske øyer, hvor det fungerte som stasjonsskip. I 1761 sank det ved Vestindia.

## Litteratur
* Henrik Christiansen; *Orlogsflådens skibe gennem 500 år, Bind 1: Sejlførende skibe* 2010 ISBN 978-87-89022-78-9

## Eksterne lenker
* [Blaahejren (1734)](http://www.orlogsmuseet.dk/B/pages/Blaahejren(1734).htm)
Hemavan flyplass

**Hemavan flyplass** eller **Hemavan Tärnaby Airport** er en flyplass i Storumans kommune i Västerbottens län i Sverige. Avstanden til tettstedet Hemavan er 1 kilometer og 19 km til Tärnaby og 98 km til Mo i Rana. Flyplassen eies og drives av Hemavan Tärnaby Airport AB, som eies 44% av Storuman kommune og 56% av turistnæring og privatpersoner.

## Ruter og flyselskap
Pr 2019 har flyplassen avhengig av sesong 1-2 daglige avganger til Stockholm Arlanda via Kramfors.  Ruten er en anbudsrute med støtte fra Trafikverket og har siden 2019 vært operert av Amapola Flyg. Flyplassen hadde 12099 passasjerer i 2011, alle så nær som 8 var innenrikspassasjerer.

## Historie
Flyplassen starta som flystripe for småfly på 1960-tallet. I 1993 ble flyplassen åpna for kommersiell trafikk. Et av de første selskapene som opererte på flyplassen var norske Widerøe, som i 1994 fløy ruta Bodø-Hemavan-Umeå. I 2009 ble rullebanen forlenga.

## Passasjertrafikk
Passasjertrafikk fra flyplassen:

## Referanser

## Eksterne lenker
*
De ernestinske hertugdømmer

**De ernestinske hertugdømmer** var en rekke små stater, som oppstod i perioden 1572-1741. Hertugdømmene lå i det nåværende Thüringen og Oberfranken i Bayern. Hertugene ble avsatt i 1918. De nye fristatene (republikker) dannet i 1920 Thüringen, bortsett fra Sachsen-Coburg som ble innlemmet i Bayern.

## Perioder for de enkelte hertugdømmer
Sachsen-Coburg-Saalfeld

**Hertugdømmet Sachsen-Coburg-Saalfeld**, eller bare **Sachsen-Coburg-Saalfeld**, var en historisk stat og et såkalt ernestinsk hertugdømme  delvis innenfor den nåværende tyske delstaten Thüringen, delvis innen  Bayern. Hertugdømmet ble opprettet i 1699 ved utskillelsen av et område som tidligere hadde tilhørt Sachsen-Gotha. Hertugdømmet ble oppløst etter at linjen Sachsen-Gotha døde ut i 1825. På denne tiden ble byen Gotha ervervet av linjen Sachsen-Coburg-Gotha, men samtidig mistet den byen Saalfeld til Sachsen-Meiningen.

**Hertuger av Sachsen-Coburg Saalfeld**
* Johan Ernst (1675-1729)
* Christian Ernst (1729-1745)
* Frans Josias (1745-1764)
* Ernst Fredrik (1764-1800)
* Frans Fredrik (1800-1806)
* Ernst Anton Karl Ludwig (1806-1825)

## Litteratur
* Carl-Christian Dressel: *Die Entwicklung von Verfassung und Verwaltung in Sachsen-Coburg 1800–1826 im Vergleich.* Duncker & Humblot, Berlin 2007, ISBN 978-3-428-12003-1.
* Johann Hübner: ''Drey hundert und drey und dreyßig Genealogische Tabellen.'' Tab. 166.
* Ulrike Grunewald: *Luise von Sachsen-Coburg-Saalfeld (1800–1831)*. Böhlau, Köln 2013. 288 S. (Dissertation), ISBN 978-3-412-21108-0.

## Eksterne lenker
*
Quality Hotel 33

**Quality Hotel 33** er et hotell med 242 rom i Quality Hotels-kjeden, lokalisert i Østre Aker vei 33 på Økern i bydel Bjerke i Oslo. Gatenummeret har gitt navn til hotellet.

## Geografisk plassering
Hotellet ligger i kort avstand til industri- og næringsområdet Alnabru som i 2015 hadde 19 000 arbeidsplasser. Plasseringen er av TØI fremhevet som egnet til å lette atkomsten for tilreisende til bedrifter i denne delen av Oslo. Den samme vurdering er gjort av beliggenheten til Thon Hotel Linne.

## Bygningshistorie
Hotellets lokaler var opprinnelig Standard Telefon og Kabelfabriks administrasjonsbygning (oppført i 1968), tegnet av arkitekt Erling Viksjø. Bygget er i naturbetong som var Viksjøs typiske stil. Da bygget ble oppført var omgivelsene på Økern et fabrikkområde. Høydeforskjellen innenfor tomten var 3,5 meter og en basebygning ble satt opp for å ta opp høydeforskjellen.

Hovedblokken er løftet en etasje over bakken på en ramme av naturbetong blant annet på grunn av en trang tomt for å gi plass til inngangsparti. Bygget fremstår som to deler delvis skutt inn i hverandre.

Odd Tandberg laget en sandblåst relieff i naturbetong i vestibylen. Kjernen i betong, med blant annet heisesjakter, er stikker på taket to etasjer over resten. 

Hovedbygget ble ombygd til hotell i 2007. Hotellet er innehaver av Olavsrosa.


Fil:Østre Aker vei 33 - inngangsparti 18.03.2012 14-15-53.JPG|Inngangspartiet
Fil:Østre Aker vei 33 - Lobby 18.03.2012 14-07-53.JPG|Lobbyen

## Referanser

## Eksterne lenker
* Hotellets nettsider
Sachsen-Gotha-Altenburg

**Hertugdømmet Sachsen-Gotha-Altenburg**, eller bare **Sachsen-Gotha-Altenburg**, var en historisk stat og et såkalt ernestinsk hertugdømme  innenfor den nåværende tyske delstaten Thüringen. Hertugdømmet ble opprettet i 1672 gjennom utskillelsen av et område som tidligere hadde tilhørt Sachsen-Gotha. Hertugdømmet ble oppløst etter at linjen Sachsen-Gotha-Altenburg døde ut i 1825. På denne tiden ble Sachsen-Gotha innlemmet i Sachsen-Coburg-Gotha, mens Sachsen-Altenburg ble arvet av hertugene av Sachsen-Hildburghausen, som mistet det lille området Hildburghausen til Sachsen-Meiningen.
ISO 3166-2:UM

**ISO 3166-2:UM** er USAs ytre småøyers del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For USAs ytre småøyer er det definert koder for ni øyer og øygrupper.

Hver kode består av to deler, atskilt av en bindestrek. Første del er , ISO 3166-1 alfa-2-koden for USAs ytre småøyer. Andre del er to sifre, som kommer fra de gamle FIPS 5-2-kodene for øyene.

Som et av USAs avhengige områder er USAs ytre småøyer også tildelt koden  i ISO 3166-2:US, den amerikanske delen av ISO 3166-2.

## Nåværende koder

## Se også
* ISO 3166-2:US

## Eksterne lenker
* Territories of United States Minor Outlying Islands, Statoids.com
Austråttleiren

**Austråttleiren** var en fangeleir som lå på Austrått i Ørland kommune under den annen verdenskrig.

## Historie

Fangeleiren ble etablert 7. oktober 1942 da tyskerne ville etablere et forsvar av innløpet til Trondheimsfjorden var Lundahaugen på Ørland utgangspunkt for formålet. Det var jugoslaviske partisaner som ble brukt som slaver til å bygge opp Austrått fort. Mange omkom under byggingen på grunn av utmattelse og deportasjon. 
Forholdene i leiren var elendige. Det var dårlig med mat og klær.

## Fluktforsøkene til Sverige

Mange jugoslaviske partisaner rømte fra de elendige forholdene ved leiren de jobbet ved. Med heldig kontakt på Austråttgården hos Kåre Nesset klarte de fleste å rømme og komme i sikkerhet. De ble loset over til i sikkerhet inn mot løypa som bragte dem til Serberhytta ved Rødsjøen før de kunne loses i sikkerhet over til Sverige i mai 1943.

## Minnestein

Ved Austråttleiren ble det reist en minnestein over de som jobbet og mistet livet der.

Følgende står på minnestein:
*350 Jugoslaviske partisaner ble her holdt i tysk krigsfangenskap 1942-45. 65 av dem mistet livet her.*

## Litteratur

* *Når nøden er størst* av Asbjørn Øksendal (1969)
* *Flukt til friheten* av Cveja Jovanovic (1985)
* *Blodveien* av Cveja Jovanovic (1987)

## Eksterne lenker

* Austrått fort
Daniel Bamberg

**Daniel José Bamberg** (født 23. april 1984 i São Lourenço do Oeste) er en brasiliansk tidligere fotballspiller med kamper for bl.a. Haugesund og IFK Norrköping. Han la opp som aktiv fotballspiller etter 2016-sesongen i islandsk liga for Breiðablik.

## Referanser


## Eksterne lenker
* 
* Omtale av Daniel Bamberg hos Haugesund FK
* Daniel Bamberg , statistikk hos *Altomfotball.no*
Toni Collette

**Antonia «Toni» Collette** (født 1. november 1972 i Blacktown i New South Wales) er en australsk skuespiller og musiker, kjent for roller på teater, TV og film, samt sin sekundære karriere som vokalist i et band.

Collette debuterte som skuespiller i en gjesterolle i dramaserien *[[Hverdagsliv]]* i 1990. Hun spilte deretter i filmene *[[Tøffelhelten]]* (1992) og *[[Muriels bryllup]]* (1994), som hun ble nominert til Golden Globe for beste kvinnelige skuespiller for. Collette har i løpet av sin karriere vunnet fem AFI-priser. Hun oppnådde internasjonal anerkjennelse for rollen som Lynn Sear i *[[Den sjette sansen]]* (1999), som hun ble nominert til Oscar for beste kvinnelige birolle for. Året etter debuterte hun på Broadway i musikalen *[[The Wild Party (LaChiusas musikal)|The Wild Party]]* og ble nominert til Tony-prisen for beste kvinnelige hovedrolle.

I 2000-årene gjorde Collette seg bemerket i uavhengige filmene *[[Gutter er gutter]]* (2002), som hun ble nominert til British Academy Film Awards (BAFTA) for, og *[[Little Miss Sunshine]]* (2006), som hun vant en Screen Actors Guild Award for, samt ble nominert til Golden Globe og BAFTA. Fra 2009 til 2011 spilte hun hovedrollen i TV-serien *[[United States of Tara]]*, som hun vant Primetime Emmy Award og Golden Globe for beste kvinnelige hovedrolle i en komiserie for.

Collette giftet seg med Dave Galafassi 11. januar 2003. Paret har to barn sammen. Colette er tilhenger av dyrs rettigheter og dyrevernsorganisasjonen PETA.

## Referanser


## Eksterne lenker
* 
*
ISO 3166-2:PW

**ISO 3166-2:PW** er Palaus del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Palau er det definert koder for 16 delstater.

Hver kode består av to deler, atskilt av en bindestrek. Første del er , ISO 3166-1 alfa-2-koden for Palau. Andre del er tre sifre, som er den gamle FIPS 6-4-koden for delstaten.

## Nåværende koder

## Endringer
Følgende endringer i Palaus oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Palaus delstater

## Eksterne lenker
* States of Palau, Statoids.com
ISO 3166-2:VA

**ISO 3166-2:VA** er Vatikanstatens del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Vatikanstaten. Landet har ingen definerte underinndelinger.

Vatikanstatens ISO 3166-1 alfa-2-kode er .

## Eksterne lenker
* Vatican City, Statoids.com
Jeffrey Combs

**Jeffrey Alan Combs** (født 1954) er en amerikansk skuespiller, mest kjent for sine opptredener i skrekkfilmer.

Combs studerte ved Santa Maria's Pacific Conservatory of Performing Arts, og senere utviklet han sine ferdigheter som skuespiller ved Professional Actor's Training Program som ble gjennomført ved University of Washington. Combs til Los Angeles i 1980 og fikk sin første filmrolle i 1981 med *Honky Tonk Freeway*. Hans første skrekkfilm-rolle kom to år senere, i 1983 med filmen *Frightmare*.

Combs sin mest kjente rolle i en skrekkfilm var som Doktor Herbert West, hovedpersonen i filmen *Re-Animator*, en rolle han har gjentatt i filmens to oppfølgere. Combs hadde også en rolle i filmen *Necronomicon: Book of the Dead*. Combs har spilt i åtte filmtilpasninger av forfatter H.P. Lovecraft sine bøker. Andre filmer inkluderer *FeardotCom* (2002), *House on Haunted Hill* (1999), *I Still Know What You Did Last Summer* (1998), *Dark House* og *[[Castle Freak]]* (1995).

I 1994 hadde Combs en rolle i flere Star Trek-serier, blant disse er *Star Trek: Deep Space Nine*, *Star Trek: Voyager* i 2000, og året etter med *Star Trek: Enterprise*. I *Star Trek: Enterprise* hadde Combs en svært populær tilbakevendende rolle som Shran, en militær offiser. I tillegg til han opptredener i Star Trek-serien, har Combs hatt roller i mange andre science fiction-serier. Han spilte en telepat i den første episoden av TV-serien *[[Babylon 5]]*.

## Referanser


## Eksterne lenker
* 
*
Jim Black

**Jim Black** (født 13. november 1943 i Airdrie i Lanarkshire) er en pensjonert skotsk fotballspiller og -manager, som spilte i forsvaret til Airdrie, Hibernian og Stenhousemuir. Han spilte på Hibernian-laget som vant den skotske ligacupen i 1971–1972-sesongen og Drybrough Cup to ganger. Black spilte i tillegg i to skotske FA-cupfinaler, i 1971–1972 og 1974–1975.

## Kilder
* 

## Eksterne lenker
* Jim Black, Post War English & Scottish Football League A – Z Player's Database
Vanessa Baird

**Vanessa Martha Baird** (født 1963) er en norsk billedkunstner. Hun har særlig arbeidet med tegning.

Vanessa Baird har utdannelse fra Statens Håndverks- og Kunstindustriskole 1982-85, Royal College of Art i London 1985-1987 og Statens kunstakademi 1988-1991. Hun har hatt en rekke separatutstillinger og deltatt i flere gruppeutstillinger. Hun har laget tre store veggmalerier i regjeringsbygg 6 (R6) i Oslo. Vanessa Baird fikk Neshornet, Klassekampens kulturpris, for 2013.

Mette K. Hellenes' satiriske tegneserie *Kebbelife* er en fri fabulering over venninneforholdet mellom henne selv og kunstnerkollegaen Vanessa Baird.

Baird vant i 2015 Lorck Schives kunstpris ved Trondheim kunstmuseum.

## Referanser


## Eksterne lenker
* Om Vanessa Baird, fra Gerhardsen Gerner
* Intervju 2011
Rui Tenreiro

**Rui Tenreiro** er en mosambikisk strateg, art director og illustratør.

## Bakgrunn og arbeid

Rui Tenreiro er født og vokste opp i Mosambik i Afrika. Etter endt utdannelse ved Kent Institute of Art and Design i 2003 flyttet han til Norge. Siden dro han til Sverige der han tok MA ved Konstfack i Stockholm 2010.

Tenreiro har arbeidet med en rekke medier og teknikker, blant annet illustrasjon, tekstiler, keramikk, grafikk og film, og hatt oppdragsgivere innen reklame, magasiner, forlag og annet. Han fokuserer imidlertid særlig på fortellinger av ulike typer. I Norge har han  blant annet utgitt tre egne tegneserier på Jippi forlag: *Trost* (2005), *Høytiden* (2008) og *Museum* (masterprosjekt ved Konstfack, 2010). Disse er også oversatt til andre språk. Tenreiro har på norsk i tillegg illustrert barnebøkene *Kvar er Lurven?* (2006) av Bente Bratlund og *Hassan og Taxi* (2005) av Dag Larsen.

Rui Tenreiro var gjest ved tegneseriefestivalen Oslo Comics Expo i 2008.

## Referanser


## Eksterne lenker

* Hjemmeside
* Intervju 2017
Jocky Scott

**John Alexander (Jocky) Scott** (født 14. januar 1948 i Aberdeen) er en skotsk fotballtrener og tidligere spiller, som sannsynligvis er mest kjent for sin spillerkarriere og tre perioder som manager for Dundee. Scott er for tiden manager for den skotske ligaklubben Stirling Albion. 

## Spillerkarriere

Scott tilbrakte det meste av sin spillerkarriere hos de skotske ligaklubbene Dundee og Aberdeen. Han scoret et minneverdig hat-trick da Aberdeen slo Rangers 5&ndash;1 i en semifinale i den skotske ligacupen. Han fikk to landskamper for Skottland i 1971.

## Managerkarriere

Etter at Scott la opp som spiller, har han vært manager for Aberdeen, Dundee, Arbroath, Dunfermline Athletic, Hibernian (midlertidig), Notts County og Raith Rovers. Han var reservelagstrener for Sunderland, før han sluttet seg til Plymouth Argyle som førstelagstrener under Bobby Williamson i 2004. Da Williamson fikk sparken, tok Scott over som midlertidig manager i fire kamper.  Han var lenge den eldste manageren i den skotske fotballigaen.

Scott var favoritt til å ta over som manager for tredje gang i den ledige jobben i Dundee i oktober 2008 og han fikk jobben i slutten av måneden. Etter seirer over Queen of the South, Dunfermline Athletic og uavgjort mot St. Johnstone og Airdrie ble Scott utnevnt til månedens manager i førstedivisjon for november 2008, og etter en ny vellykket måned med resultater vant han den samme prisen igjen i februar 2009.

Den 3. april 2009 ble Jocky Scott innlemmet i Dundees Hall of Fame. Som en følge av at Dundee vant den skotske utfordrercupen i 2009, ble Scott den første manageren i skotsk fotball til å vinne alle de tre hjemlige cupturneringene (den skotske FA-cupen, den skotske ligacupen og Alba Challenge Cup). Til tross for denne prestasjonen, og at han ledet Dundee til toppen av førstedivisjon, ble Scott sparket som manager i mars 2010, etter at klubben gikk fire kamper på rad uten seier

Den 19. januar 2011 ble Scott utnevnt til manager for Stirling Albion. Selv om klubben rykket ned fra førstedivisjon, fortsatte Scott som manager for Stirling.

## Referanser


## Eksterne lenker
* 
* Newcastle Fans profile
Alfred Madsen

**Alfred Martin Madsen** (født 10. april 1888 i Bergen, død 8. mai 1962) var en norsk arbeiderpartipolitiker som var statsråd i Sosialdepartementet i Christopher Hornsruds regjering i 1928 og handelsminister i Johan Nygaardsvolds regjering fra 20. mars 1935 til han søkte avskjed og gikk av 1. juli 1939. 

Han var stortingsrepresentant for Akershus fra 1922 til 1927 og for Oslo fra 1928 til 1945. Madsen var redaktør av *[[Tidens Krav]]* i Kristiansund i perioden 1914-1917 og redaktør i *[[Ny Tid (1899–1947)|Ny Tid]]* i Trondheim i 1920. Han hadde utdanning som litograf fra Tyskland og USA. 

## Referanser


## Eksterne lenker
*
Reidar J. Kvinge

**Reidar Johansen Kvinge** (født 1959) er norsk kirkeleder. Kvinge ble valgt til unionsleder for Syvendedags Adventistkirken i 2010. Han var kirkesamfunnets øverste leder i Norge fram til 2017, da han etter eget ønske gikk over i en oppgave som pastor for Syvendedags Adventistkirken i Mjøndalen.

## Biografi
Reidar Johansen Kvinge er født og oppvokst i Oslo. Han har teologisk utdannelse fra Newbold College i Bracknell i England, der han tok en BA i teologi i 1982, og fra Andrews University i Michigan i USA der han fullførte *Master of Divinity* i 1987.

Kvinge tok klinisk-pastoral utdannelse* (Clinical Pastoral Education)* ved *Memorial Hospital* i South Bend i Indiana i USA i 1987.

Han ble ordinert til pastoral tjeneste i Syvendedags Adventistkirken i 1990.

Kvinge tjenestegjorde som pastor for Adventistkirkens menigheter i Stavanger og Sandnes i perioden 1997-2010. Før tjenestetiden i Rogaland var han pastor i Skien og Mosjøen.
Kvinge ble valgt til unionsleder (øverste nasjonale leder) for Syvendedags Adventistkirken i Norge i mai 2010 for perioden 2010-2015. Han ble gjenvalgt til stillingen for perioden 2015-2020 ved generalforsamlingen i 2015, men trakk seg fra stillingen våren 2017.

## Referanser
Jason Connery

**Jason Joseph Connery** (født 11. januar 1963 i London i England) er en britisk skuespiller.

Jason Connery er sønn av skuespilleren Sean Connery og den australske skuespilleren Diane Cilento. Connery var elev ved Millfield School, en uavhengig skole i Somerset i England, og senere ved den uavhengige Gordonstoun School i Skottland. Deretter ble han tatt opp i Bristol Old Vic Theatre School.

Connery utførte mange roller på teater og senere hadde han roller i flere B-filmer. Hans filmdebut var med *The Lords of Discipline* i 1983. Connery portretterte Robin Hood, en rolle hans far også hadde hatt i filmen Robin og Marian, i den siste sesongen av TV-serien Robin av Sherwood i 1986. Connery ble godt kjent i England for denne rollen.

Connery har portrettert James Bond-skaperen Ian Fleming i TV-dramaserien *Spymaker: The Secret Life of Ian Fleming* fra 1990. I 1997 hadde han hovedrollen i fantasy-filmen *Merlin: The Quest Begins*. Connery spilte i filmen *Faithful Dealing* i 2001, som ble spilt inn i London. I 2003 turnerte han med en teater-produksjon av The Blue Room. Connery spilte rollen som en vampyr-jeger i Brotherhood of Blood i 2007. Året etter gjorde Connery sin debut som regissør med filmen Pandemic og i 2009 regisserte han filmen The Devil's Tomb.

Fra 1996 til 2002 var Connery gift med skuespilleren Mia Sara. De fikk en sønn, Dashiell Quinn Connery, som ble født i juni 1997.

## Referanser


## Eksterne lenker
*
Tore Hattrem

**Tore Hattrem** (født 1962) er en norsk diplomat og tidligere politiker (Høyre). Han var utenriksråd i 2019-2023, det vil si øverste administrative leder i Utenriksdepartementet. Han har vært statssekretær i Utenriksdepartementet og ambassadør i Sri Lanka, Afghanistan og FN-ambassadør (New York). I 2023 ble han utnevnt til Norges ambassadør i London.   

Hattrem var underdirektør i Utenriksdepartementet 2002–2004 og avdelingsdirektør 2004–2007. Deretter var han ambassadør i Colombo (Sri Lanka) 2007–2010. Fra 2010 til 2012 var han ambassadør ved den den norske ambassaden i Kabul i Afghanistan. Hattrem var ekspedisjonssjef i Regionavdelingen i Utenriksdepartementet 2012-2015 

Den 18. september 2015 ble Hattrem utnevnt til statssekretær i Utenriksdepartementet, en post han hadde fram til september 2016. Han var norsk FN-ambassadør (New York) 2017-2019. 

## Referanser


## Eksterne lenker
* 
*  «Hattrem ny Kabul-ambassadør», artikkel i *Aftenposten* 25. juni 2010
Jack Colvin

**Jack Colvin** (født 13. oktober 1934 i Lyndon i Kansas, død 1. desember 2005 av komplikasjoner etter slag) var en amerikansk skuespiller på teater, film og TV.

Colvin spilte rollen som tabloid-reporter Jack McGee i TV-serien The Incredible Hulk fra 1977 til 1982, inkludert i oppfølgeren fra 1988, og han hadde rollen som Dr. Ardmore i Child's Play. Gjennom hans skuespiller-karriere har Colvin dukket opp i over hundre filmer og TV-programmer, i tillegg til hans opptredener på teateret. Colvin vant Los Angeles 'Drama-Logue Awards i fem separate kategorier, som skuespiller, regissør, dramatiker, produsent og scenograf. Colvin underviste ved en film-skole i Roma, University of Southern California, Cal State Northridge, American Academy of Dramatic Arts og i 1994 begynte han ved Michael Tsjekhov International Workshop i Sussex og i 1999 begynte han ved Senter for Performance Research ved University of Birmingham. Colvin har også hatt roller i flere forestillinger som har blitt tildelt utmerkelser som Oscar, Emmy Awards og Tony Awards.

## Eksterne lenker
*
Arkimedesloven

**Arkimedesloven**, også kjent som **Arkimedes' lov** eller **Arkimedes' prinsipp**, er betegnelsen på den klassiske loven om oppdrift og ble formulert av grekeren Arkimedes fra Syrakus i Italia: 

:*Oppdriftskraften er like stor som den vekt legemet fortrenger*. 

Vekten av den omplasserte væsken er direkte proporsjonal til volumet av den omplasserte væsken (særlig om den omkringliggende væsken har uniform tetthet). Derfor vil legemet med størst volum blant like tunge legemer ha størst oppdrift. 

Vi kan tenke oss at en stein veier 10 newton når den henger i en streng i vakuum. Dersom vi videre tenker oss at steinen senkes ned i vann, og at vannet som presses bort veier 3 newton, vil kraften som steinen virker på strengen med være: 10 newton − 3 newton = 7 newton. 

Tettheten til legemet som senkes ned relativt til tettheten av væsken, kan man lett finne uten å måle volumet: 

:\mbox{Relativ tetthet} = \frac { \mbox{Vekt} } { \mbox{Vekt} - \mbox{Vekt i nedsunket tilstand} }